આ સ્પર્ધાની શરૂઆત માર્ચમાં થશે અને મે મહિનાની ૭ મે થી તેમની ગ્રાન્ડ ફીનાલે અમદાવાદમાં ફાઈવ સ્ટાર હોટેલમાં થશે. મિસિસ ગુજરાત બ્યુટી કિવન કોન્ટેસ્ટ માટે ગુજરાતના ચાર મુખ્ય શહેરમાં ઓડિશન ટેસ્ટ રાખવામાં આવ્યા છે જેમાં વડોદરામાં ૧૭ અને ૧૮ માર્ચ, અમદાવાદમાં ૨૪ અને ૨૫ માર્ચ, રાજકોટમાં ૧ અને ૨ એપ્રિલ અને સુરતમાં ૭ અને૮ એપ્રિલના રોજ ઓડિશન રાઉન્ડ થશે. આ માટેના વેન્યુની જાહેરાત પણ ટૂંક સમયમાં કરવામાં આવશે. આ ચારેય રાઉન્ડમાંથી પસંદ થયેલા ટોચના ૮૦ થી ૧૦૦ સ્પર્ધકોને ફાઈનલ રાઉન્ડ માટે અમદાવાદ બોલાવામાં આવશે. જયાં પંચતારક હોટેલમાં તેઓનો ફાઈનલ રાઉન્ડ થશે. જેમાં દરેક સ્પર્ધકને નિષ્ણાંત દ્વારા ૬ દિવસ માટે આ ફિલ્ડના એકસપર્ટ દ્વારા ગ્રૂમિંગ કરવામાં આવશે અને બોલીવુડ સેલિબ્રિટી અને ફેશન ડિઝાઈનર તેમજ જજીસ દ્વારા વિજેતા જાહેર કરવામાં આવશે મિસિસ ગુજરાતનો તાજ હાંસલ કરનાર મહિલાને ૨,૫૦,૦૦૦નો ચેક ઉપરાંત તેમને ક્રાઉન અને સેસ વડે નવાજિત કરવામાં આવશે.